OpenLLM-France/wikimedia huggingface dataset:
# Pirates contra ninges

Pirates contra ninges és un fenomen d'Internet principalment de tipus humorístic, que especula sobre una possible confrontació entre pirates i ninges, la qual no s'ha referit que hagi succeït mai. Aquest fenomen s'ha tractat en multitud de webs, blocs i articles d'Internet, i normalment els seus autors, es posicionen en un o d'altre bàndol. Aquest fenomen, fins i tot ha inspirat un videojoc per a XBOX i Wii i d'altres d'estil defensa de torres la majoría d'ells gratuïts. Com molts fenòmens d'Internet, té un origen confús, però la seva popularitat és deguda al fet que tant els ninges com els pirates tenen unes característiques molt atractives: són lluitadors, estan fora o per sobre de la llei, vesteixen de manera característica, entre d'altres. Els defensors del bàndol ninja, el declaren vencedor degut a les seva superioritat física, mental i habilitat amb les arts marcials. Per contra, els defensors dels pirates els situen vencedors en aquesta hipotètica confrontació gràcies a la seva capacitat de fer servir tant armes de foc com espases i la seva brutalitat física.

### Esdeveniments i Celebracions Relacionats amb Pirates contra Ninges

Els esdeveniments i celebracions inspirats en la rivalitat entre pirates i ninges han esdevingut una part de la cultura popular, amb activitats tant en línia com presencials. A convencions com la Comic-Con International, aquesta temàtica es materialitza en competicions de disfresses i debats humorístics entre partidaris d'ambdós bàndols. Esdeveniments com el Dia Internacional de Parlar com un Pirata (19 de setembre) també han incorporat referències als ninges, fomentant activitats creatives i competicions lúdiques entre aquests dos arquetips. Festivals com el Dragon Con sovint organitzen tornejos de cosplay i reptes que enfronten pirates i ninges com a part de les seves activitats temàtiques.

## Referències

* ↑ http://patillades.blogspot.com.es/2008/02/ninjas-i-pirates.html
* ↑ http://flashgamesspot.com/ca/play/ninjas-versus-pirates-war-ninjas-versus-pirates-w/flash-game/
* ↑ http://online-games-2.com/ca/online/SomeNick/ninjas-versus-pirates-war Arxivat 2016-03-03 a Wayback Machine.
* ↑ «Homepage» (en anglès americà). [Consulta: 11 desembre 2024].
* ↑ «International Talk Like A Pirate Day – Sept. 19, every year since 2002». [Consulta: 11 desembre 2024].
* ↑ «Dragon Con - Largest Multi-genre and Pop Culture Convention» (en anglès americà). Arxivat de l'original el 2024-12-04. [Consulta: 11 desembre 2024].
# Lo Lonzac

Olonsac (en francès Le Lonzac) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 983 | 1.084 | 992 | 929 | 855 | 776 | 811 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Henri Jammot | |

## Personatges il·lustres

* Jacques Delors, la seva família n'és originària.

## Referències

* ↑ Toponímia occitana a lemosin.net i toponímia de la Corresa.
# El caça-recompenses (pel·lícula de 2010)

El caça-recompenses (títol original en anglès, The Bounty Hunter) és una pel·lícula dels gèneres acció i comèdia romàntica dirigida per Andy Tennant (director d'Anna and the King i Hitch), i protagonitzada per Jennifer Aniston i Gerard Butler. La història se centra en un caça-recompenses (Gerard Butler) contractat per capturar a la seva ex-dona (Jennifer Aniston), que s'ha fugat estant en llibertat sota fiança. La pel·lícula va ser estrenada al Regne Unit i els Estats Units el 19 de març del 2010.

## Argument

Milo Boyd (Gerard Butler), una caça-recompenses vingut a menys, obté el treball dels seus somnis en ser-li assignada la recerca de la seva exdona, la reportera Nicole Hurley "Nic" (Jennifer Aniston), que s'ha saltat la seva llibertat condicional. Ell pensa que el treball representarà diners fàcils, però quan Nicole aconsegueix escapolir-se per seguir una pista sobre l'encobriment d'un assassinat, Milo s'adona que entre ell i Nicole res mai no és senzill.

## Repartiment

* Gerard Butler: Milo Boyd
* Jennifer Aniston: Nicole Hurley "Nic"
* Christine Baranski: Kitty Hurley
* Jason Sudeikis: Stewart
* Jeff Garlin: Sid
* Coral Anderson: Ethal
* Peter Greene: Mahler
* Cathy Moriarty: Irene

## Referències

* ↑ «Doblada al català». Arxivat de l'original el 2014-01-15. [Consulta: 14 gener 2014].
* ↑ El caça-recompenses al portal esadir.cat
* ↑ Trailer and Preview of 'The Bounty Hunter' (anglès)
# Wäinö Korhonen

Wäinö Korhonen (Lesogorsky, 21 de desembre de 1926 - Lohja, 13 de desembre de 2018) fou un esportista finlandès que va competir durant les dècades de 1950 i 1960. Destacà en el pentatló modern, esgrima, natació i waterpolo.
El 1956 va prendre part en els Jocs Olímpics d'Estiu de Melbourne, on disputà dues proves del programa de pentatló modern. En ambdues, la competició per equips, junt a Olavi Mannonen i Berndt Katter, i la individual, guanyà la medalla de bronze. En aquests mateixos Jocs va disputar la prova l'espasa del programa d'esgrima, en la qual fou eliminat en la primera ronda.
En el seu palmarès també destaquen dues medalles de plata i una de bronze al Campionat del món de pentatló modern, així com el campionat nacional de 1954 i 1955. Fou escollit tres vegades el millor pentatleta finlandès, el 1954, 1957 i 1962.
El 2008 el Ministeri d'Educació de Finlàndia li va concedir el Premi Pro Sports.

## Referències

* ↑ Santanen, Pekka. «Wäinö Kalevi Korhonen In Memoriam». Suomen miekkailu- ja 5-otteluliitto, 20-12-2018. (finès)
* 1 2 «Olympedia – Wäinö Korhonen». [Consulta: 26 octubre 2021].
* ↑ «Ministeri Wallin jakoi Pro Urheilu -tunnustukset» (en finès). Arxivat de l'original el 8 març 2016.
# Òscar Nebreda

Òscar Nebreda (Barcelona, 6 de desembre de 1945) és un humorista satíric català, de línia transgressora i festiva. Va fundar durant la dictadura revistes satíriques com "Barrabás" i "El Papus", patint diversos judicis i amenaces. El 1977, en el context de la Transició, i després que un grup d'extrema-dreta atemptés amb una bomba la redacció d'El Papus, entra a dibuixar a El Jueves, de la qual és editor (juntament amb J.L. Martín) i dibuixant.
També ha treballat per a Tele/eXpres i El Periódico. Un dels seus personatges més famosos és El profesor Cojonciano, "notari de l'actualitat". Un altre personatge seu molt estimat ha estat el Jordi Culé, qui, com el mateix autor, és un afeccionat del Barça.

## Referències

* ↑ tebeosfera.com, ÓSCAR (Óscar l. Nebreda Abadía)
* ↑ El test del clásico: Jesús Farga-Oscar Nebreda
* ↑ «"Si alguien se siente ofendido, le pedimos disculpas"». La Vanguardia, 11-09-1990.
# Broadway Melody of 1940

Broadway Melody of 1940 és una pel·lícula musical americana de Norman Taurog, estrenada el 1940.

## Argument

Bob Gordon rep una bona oferta econòmica pel seu espectacle de Broadway, però ha de comptar amb la vídua Lilian. Ensucrat musical que va optar a l'Oscar a la millor pel·lícula, i on es parla dels tripijocs del Broadway de l'època, on els artistes desitgen assolir la fama i el reconeixement.

## Repartiment

* Fred Astaire: Johnny Brett
* Eleanor Powell: Clare Bennett
* George Murphy: King Shaw
* Frank Morgan: Bob Casey
* Ian Hunter: Bert C. Matthews
* Florence Rice: Amy Blake
* Lynne Carver: Emmy Lou Lee
* Ann Morriss: Pearl Delonge
* Trixie Firschke: Juggler

## Al voltant de la pel·lícula

* La pel·lícula reprèn el principi de la revista estrenat a Broadway Melody el 1929.

## Crítica

Per al Diccionari Mereghetti és una "encantador i subestimat musical, amb divertides paròdies, esplèndides cançons de Cole Porter i els gran números, entre els millors que s'han vist a la pantalla", incloent«Begin the Beguine, un número de tip tap encara sense igual», una obra mestra mancat només de "trama", francament ximple.

## Sèrie Broadway Melody

Altres episodis de la sèrie:
* The Broadway Melody (1929)
* Broadway Melody of 1936 (1935)
* Broadway Melody of 1938 (1937)

## Referències

* ↑ Il Mereghetti - Dizionario dei Film 2008, Milano, Baldini Castoldi Dalai editore, 2007. ISBN 9788860731869 p. 311

## Enllaços externs

* Fitxa de la pel·lícula a Encyclo-ciné (francès)
# Hins (Alta Garona)

Hins (en francès His) és un municipi francès situat al departament de l'Alta Garona i a la regió d'Occitània.

## Referències

* ↑ Toponímia occitana
# Gordon e Murat

Gordon e Murat (en francès Gourdon-Murat) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 147 | 174 | 179 | 150 | 127 | 108 | 122 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989-2001 | Gilbert Brette | |
| 2001- | Jacques Joffre | |

## Referències

* ↑ Toponímia occitana a lemosin.net i toponímia de la Corresa.
# El detectiu i la doctora

El detectiu i la doctora (títol original en anglès: They Might Be Giants) és una pel·lícula estatunidenca d'Anthony Harvey, estrenada el 1971. És una comèdia inspirada en Sherlock Holmes i el Quixot, d'aquí el nom original. Va rebre una nominació al BAFTA al millor actor per George C. Scott. Ha estat doblada al català.

## Argument

Justin Playfair fa de Sherlock Holmes des de la mort de la seva dona.
Quan el seu germà Blevins vol col·locar-ho en un hospital psiquiàtric, Justin es fa notar per la psiquiatra pels seus estris del famós detectiu i el seu esperit de deducció. Quan Justin s'assabenta que la psiquiatra es diu Mildred Watson, comença una pila de peripècies.

## Repartiment

* George C. Scott: Justin Playfair
* Joanne Woodward: Doctor Mildred Watson
* Jack Gilford: Wilbur Peabody
* Lester Rawlins: Blevins Playfair
* Al Lewis: el missatger
* Rue McClanahan: Daisy Playfair
* Ron Weyand: Doctor Strauss
* Oliver Clark: M. Small
* Theresa Merritt: Peggy
* Jenny Egan: Miss Finch

## Referències

* 1 2 esadir.cat. El detectiu i la doctora. esadir.cat.
* ↑ «They might be giants». The New York Times.
# Yaron Shani

Yaron Shani (Tel Aviv-Jaffa, Israel, 19 de gener de 1973) és un director de cinema israelià.

## Biografia

Yaron Shani va estudiar cinema a la Universitat de Tel Aviv on va dirigir la seva pel·lícula de graduació, Disphoria, l'any 2004. La pel·lícula va guanyar un premi al festival de cinema estudiantil Sehsuchten a Potsdam.
Ja l'any 1998, Shani va tenir la idea d'un thriller multi-perspectiva sobre gàngsters i agents de policia que es troben a diversos nivells i viuen al seu propi món. Va conèixer Scandar Copti amb qui, a partir del 2002, va desenvolupar la idea del guió. La pel·lícula que es va estrenar el 2009 sota el títol Ajami. Ajami va rebre bones crítiques nacionals i internacionals i va guanyar diversos premis cinematogràfics. Després de rebre el Premi Ofir a la millor pel·lícula, està automàticament nominada a l'Oscar a la millor pel·lícula de parla no anglesa i es trobava entre els cinc nomenats.

## Filmografia parcial

* 2003 : Disphoria
* 2009 : Ajami
* 2013 : Life Sentences
* 2018 : Love Trilogy: Stripped
* 2019 : Love Trilogy: Chained
* 2020 : Beloved

## Premis

* Premis Oscar de 2009 : nominació à l'Oscar a la millor pel·lícula de parla no anglesa per Ajami
* 2009 : Premis Ofir :
** millor pel·lícula per Ajami
** millor director per Ajami
** millor edició per a Ajami
* 2009: Trofeu Sutherland
* 2019: Festival Internacional de Cinema de Jerusalem: Premi Haggiag al millor llargmetratge israelià per Chained
* XXX edició de la Mostra de València
** Palmera de Plata i premi al millor director.

## Notes i referències

* ↑ Bijan Tehrani. «A conversation with Yaron Shani about making of Ajami». cinemawithoutborders.com, 30-01-2010.
* ↑ Matt Bochenski. «The Ajami director reflects on the critical reception to his film and discusses the politics of her native cinema». littlewhitelies.co.uk. Arxivat de l'original el 2010-12-15. [Consulta: 7 octubre 2024].
* ↑ «Stripped». la boutique d'Arte.
* ↑ «Chained». la boutique d'Arte.
* ↑ «Beloved». la boutique d'Arte.
* ↑ El drama de la inmigración ilegal "Harragas" conquista la Mostra, Levante-EMV, 25 d'octubre de 2009
# Bobsleigh als Jocs Olímpics d'Hivern de 1932

Als Jocs Olímpics d'Hivern de 1932 celebrats a la ciutat de Lake Placid (Estats Units d'Amèrica) es disputaren dues proves de bobsleigh, ambudes en categoria masculina. Es realitzà una prova de bobs a 2 i una altra de bobs a 4 entre els dies 9 i 15 de febrer de 1932 a les instal·lacions de Lake Placid.

## Comitès participants

Hi participaren un total de 41 competidors de 8 comitès nacionals diferents:
| Alemanya (9) Àustria (2) Bèlgica (4) Estats Units (12) | França (2) Itàlia (4) Romania (4)  Suïssa (4) |

## Resum de medalles

| Prova | Or | Argent | Bronze |
| Bobs a 2 Detalls | Estats Units USA IHubert Stevens Curtis Stevens | Suïssa Suïssa IIReto Capadrutt Oscar Geier | Estats Units USA IIJohn Heaton Robert Minton |
| Bobs a 4 Detalls | Estats Units USA IBilly Fiske Edward Eagan Clifford Gray Jay O'Brien | Estats Units USA IIHenry Homburger Percy Bryant Paul Stevens Edmund Horton | Alemanya Alemanya IHanns Kilian Max Ludwig Hans Mehlhorn Sebastian Huber |

## Medaller

| Posició | País | | | | Total |
| 1 | Estats Units | 2 | 1 | 1 | 4 |
| 2 | Suïssa | 0 | 1 | 0 | 1 |
| 3 | Alemanya | 0 | 0 | 1 | 1 |
| Total | Total | 2 | 2 | 2 | 6 |

## Referències

* ↑ «Olympedia – Bobsleigh at the 1932 Winter Olympics». [Consulta: 1r desembre 2024].
# Buscant justícia

Buscant justícia (títol original: Out For Justice) és un film d'acció americà dirigida per John Flynn, estrenada l'any 1991. Ha estat doblada al català.

## Argument

Un policia de mètodes expeditius de Nova York acorrala un cap de la droga que coneix, que ha matat el seu col·lega i amic d'infantesa.
Gino Felino i Richie Madano han viscut al mateix barri a Nova York. Però Richie ha esdevingut un traficant de droga, mentre que Gino ha escollit el bon costat de la justícia esdevenint policia a Brooklyn i està casat i és pare d'un noi. Un dia, el malfactor mata el company i amic d'infantesa del policia, Bobby Lupo, davant els ulls de la seva família. Gino ho investiga amb la finalitat de fer-li pagar mentre que Don Vittorio, el cap al qual pertany el territori on Lupo va ser mort, envia els seus homes al darrere de Madano…

## Repartiment

* Steven Seagal: detectiu Gino Felino
* William Forsythe: Richie Madano
* Anthony DeSando: Vinnie Madano
* Jerry Orbach: capità Ronnie Donziger
* Jo Champa: Vicky Felino
* Shareen Mitchell: Laurie Lupo
* Ronald Maccone: Don Vittorio
* Sal Richards: Frankie
* Gina Gershon: Pattie Madano
* Gianni Russo: Sammy
* Jay Acovone: Bobby Arms
* Dominic Chianese: Mr. Madano
* Vera Lockwood: Mrs. Madano
* Ed Deacy: Detectiu Deacy
* Julianna Margulies: Rica
* Dan Inosanto: Sticks

## Banda original

Etiqueta Varese Sarabande, 1993 (Soundtrack)
* "Don't Stand in My Way" - Gregg Allman
* "Shake the Firm"
* "Temptation"
* "When the Night Comes Down" - Todd Smallwood
* "One Good Man" - Kymberli Armstrong
* "Puerto Riqueno" - Michael Jiménez
* "Bad Side of Town - Sherwood Ball
* "Bigger They Are (The Harder They Fall)
* "Main Title" - David Michael Frank
* "One Night in Brooklyn" - David Michael Frank
* "Final Encounter" - David Michael Frank

## Al voltant de la pel·lícula

* Matthew Madonna de la Família Lucchese és el mafiós i assassí psicòtic que inspira el personatge de Richie Madano.
* Primer paper al cinema per Julianna Margulies, tres anys abans de donar-se a conèixer amb el paper de Carol Hathaway a Urgències.
* La paraulota fuck és pronunciat 114 vegades al film.
* En l'escena de lluita entre Gino i Richie, Steven Seagal va ferir accidentalment William Forsythe al nas colpejant aquest últim contra un mur.

## Referències

* ↑ «Buscant justícia». esadir.cat.
* ↑ «Out For Justice». The New York Times.
* ↑ Anècdotes a IMDb/ Buscant justícia a Internet Movie Database (anglès)
* ↑ «trivia». ImdB.
# Sent Angiau

Sent Angiau (en francès Saint-Angel) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 663 | 638 | 512 | 562 | 566 | 591 | 675 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Joël Pradel | |

## Referències

* ↑ Toponímia occitana a lemosin.net i toponímia de la Corresa.
# Yume no ginga

Yume no ginga (ユメノ銀河, El laberint dels somnis) és una pel·lícula japonesa en blanc i negre de misteri de 1997 dirigida per Gakuryū Ishii. Aquesta protagonitzada per Rena Komine i Tadanobu Asano en els papers principals. Es va projectar en la secció Contemporary World Cinema del Festival Internacional de Cinema de Toronto de 1997.

## Argument

Tomiko és una jove que treballa com a revisora en un autobús de línia al Japó del període d'entreguerres. Un dia rep la notícia que Tsuyako Tukikawa, una de les seves millors amigues, ha mort i se sospita del seu promès Tatsuo Niitaka com a possible assassí en sèrie d'ella i altres noies de la regió. El dia abans de la seva mort, Tsuyako envia a Tomiko una carta explicant-li les seves inquietuds respecte al seu futur espòs. Sorprenentment, el propi Niitaka és presentat, poc després, en l'empresa d'autobusos com a nou conductor i assignat com a company de Tomiko, que tractarà d'esbrinar el seu passat.

## Repartiment

* Rena Komine com Tomiko Tomonari
* Tadanobu Asano com Tatsuo Niitaka
* Kotomi Kyôno com Chieko Yamashita
* Tomoka Kurotani com Tsuyako Tukikawa
* Kirina Mà com Aiko
* Reiko Matsuo com Mineko Matsuura

## Referències

* ↑ «Labyrinth of Dreams Review». Midnight Eye. [Consulta: 15 novembre 2015].
* ↑ Yume no ginga a filmdienst.de

## Enllaços externs

* Tràiler de la pel·lícula a YouTube
# Patinatge artístic als Jocs Olímpics d'hivern de 1932 - Individual masculí

En els Jocs Olímpics d'Hivern de 1932 celebrats a Lake Placid (Estats Units d'Amèrica) es realitzà una competició de patinatge artístic sobre gel en categoria masculina, que unida a la competició femenina i per parelles conformà la totalitat del programa oficial del patinatge artístic als Jocs Olímpics d'hivern de 1932. La competició se celebrà a l'Estadi Olímpic de Lake Placid entre els dies 8 i 9 de febrer de 1932.

## Comitès participants

Hi participaren un total de 12 patinadors de 8 comitès nacionals diferents.
| Alemanya (1) Àustria (1) Canadà (1) Estats Units (4) | Finlàndia (1)  Japó (2) Suècia (1) Txecoslovàquia (1) |

## Resum de medalles

| Or | Argent | Bronze |
| Karl Schäfer | Gillis Grafström | Montgomery Wilson |

## Resultats

Després de tres victòries consecutives del suec Gillis Grafström en aquesta edició s'hagué de conformar amb la medalla de plata al xocar amb un fotògraf durant la realització del seu exercici. L'austríac Karl Schäfer aconseguí la primera medalla d'or pel seu país en aquesta competició.
| Posició | Patinador | Punts | Marcador |
| 1 | Karl Schäfer | 9 | 2602.0 |
| 2 | Gillis Grafström | 13 | 2514.5 |
| 3 | Montgomery Wilson | 24 | 2448.3 |
| 4 | Marcus Nikkanen | 28 | 2420.1 |
| 5 | Ernst Baier | 35 | 2334.8 |
| 6 | Roger Turner | 40 | 2297.6 |
| 7 | James Madden | 52 | 2049.6 |
| 8 | Gail Borden | 54 | 2110.8 |
| 9 | Kazuyoshi Oimatsu | 67 | 1978.6 |
| 10 | Walter Langer | 70 | 1964.3 |
| 11 | William Nagle | 77 | 1884.8 |
| 12 | Ryuichi Obitani | 79 | 1856.7 |

## Referències

* 1 2 «Olympedia – Singles, Men». [Consulta: 1r desembre 2024].
# Pacific Rim

Pacific Rim és una pel·lícula dirigida per Guillermo del Toro l'any 2013. És considerada com una de les millors pel·lícules del director, ja que segons fonts com la revista "The Rolling Stone" va utilitzar una sèrie impressionant d'efectes especials. Ha estat doblada i subtitulada al català.

## Argument

Quan legions de monstruoses criatures anomenades Kaiju surten de les profunditat del mar, s'inicia una guerra que matarà milions de persones i esgotarà els recursos de la humanitat durant anys. Per poder combatre els gegants Kaiju, els humans construeixen uns robots enormes anomenats Jaegers, que són pilotats per 2 humans simultàniament mitjançant un enllaç neuronal. Tot i això, els Jaegers són poc eficients contra els Kaiju. Quan la humanitat està a punt de perdre la batalla definitivament, recorren a dos herois insòlits: un ex-pilot (Charlie Hunnam) i una aprenent que encara no domina els Jaegers (Rinko Kikuchi). Els dos personatges s'uneixen per pilotar un Jaeger antiquat i obsolet per guanyar la batalla.

## Referències

* ↑ «IMDB - Pacific Rim» (en anglès). [Consulta: 23 gener 2016].
* ↑ «FilmAffinity - Pacific Rim» (en castellà). [Consulta: 23 gener 2016].
* ↑ «Pacific Rim». Goita què fan, ara!. [Consulta: 24 desembre 2022].
* ↑ «Pacific Rim The Movie (Warner Bros)» (en anglès). [Consulta: 23 gener 2016].

## Enllaços externs

* Pacific Rim - Lloc web oficial
# David Cubedo Echevarría

David Cubedo Echevarría (Madrid, 20 de juliol de 1915 - Madrid, † 5 de desembre de 1996) fou un periodista espanyol.
Va començar la seva activitat professional en 1934 com a locutor de EAQ Radiodifusió Iber Americana, una emissora que transmetia per a Amèrica Llatina i que va ser la predecessora de Radio Exterior de España. Després de la Guerra Civil Espanyola, el 1940, ingressa a Radio Nacional de España.
Entre les informacions que li va correspondre cobrir, es recorden la mort de Eisenhower o el reportatge sobre el viatge d'Eva Perón a Espanya en 1947.
Va ser també una de les veus habituals del NO-DO a Espanya. Pioner de la televisió a Espanya, s'incorpora a Televisió Espanyola en l'època de les emissions en proves, i es converteix, al costat de Jesús Álvarez en el primer presentador del Telediario, a més de Redactor-Cap dels serveis informatius. El 1968 li fou concedida la Creu del Mèrit Militar de primera classe.
Va romandre al capdavant de Telediario hasta 1970, encara que segueix lligat a TVE, presentant espais com España pregunta i Desde cualquier rincón. Nomenat cap del departament de locució, roman en el càrrec fins a finals de la dècada dels setanta. Va romandre a TVE fins a la seva jubilació, el 1984.
En 1963 va rebre el Premi Antena de Oro, per la seva labor en televisió.

## Referències

* ↑ Fallecidos en Madrid, ABC, 7 de desembre de 1996
* ↑ David Cubedo, 'La Voz de España', El País, 6 de desembre de 1996
* ↑ Imposición de condecoraciones en el Ministeriod el Ejército, 13 de març de 1968
* ↑ Concesión de la Antena de Oro 1963, ABC, 7 de maig de 1964, pàgines 89 i 90

## Enllaços externs

* Fonoteca de ràdio
* Gravacions de David Cubedo a Fonoteca de Radio Arxivat 2017-05-09 a Wayback Machine.
* Fonoteca de ràdio Detalls biogràfics i anècdotes d'aquest personatge.
# Calibre 45

Calibre 45 (títol original: .45) és una pel·lícula estatunidenca de Gary Lennon estrenada el 2006 i doblada al català.

## Argument

Big Al i Kat, dos criminals de poca volada, però amb grans aspiracions, també s'atrauen l'un per a l'altre, la passió i el crim són les seves raons de viure. Però quan Al supera la línia pegant salvatgement Kat en un excés de gelosia, decideix llavors barallar-se i reprendre el control. Kat és sexy, i ho sap. Sedueix llavors tots els homes i les dones del seu cercle per tal de realitzar el seu pla.

## Producció

La pel·lícula es va gravar a Nova York i a Toronto. Les seves despeses de Producció van pujar a aproximadament 5 milions de dòlars. La pel·lícula es va estrenar el 30 de novembre de 2006 a Grècia, a Taiwan el 15 de desembre de 2006 i a Singapur l'1 de febrer de 2007.

## Repartiment

* Milla Jovovich: Kat
* Angus Macfadyen: Big Al
* Stephen Dorff: Reilly
* Aisha Tyler: Liz
* Sarah Strange: Vic
* Vincent Laresca: Jose
* Tony Munch: Clancy
* Kay Hawtrey: Marge

## Referències

* ↑ Calibre 45
* ↑ «Calibre 45». Imdb.
* ↑ llocs de gir per .45
* ↑ business Data for .45

## Enllaços externs

* .45 Arxivat 2010-12-29 a Wayback Machine. a ELMS